Hiniv e vez gwerzhet kroezigoù Bríd er stalioù evel ma vize bara, neoazh ,savet e vezent en un doare gwall garrikelet ! Er geriadenn veze un den gloestlet da vroenna, hennezh a zele bout diarc'hen ha ne splete ket terriñ troad ar vroennenn getañ ! Da noz ez e merc'h henañ an tiad da glask ar broenn serret. An ozhac'h o c'hemere àr he lerc'h a benn gober tro an ti gete en tu mard tro an heol, a pand ez ae endro d'an ti (en ur c'hober neuz da vout Berc'hed) hag e lakae ar broenn  àr an daol hag an holl ha kregiñ get ar sevel kroezioù. Ar re-se a hellhe bout a bep seurt stumm hrevez ar lec'h e vezent staget hag e vezent lakaet aveit pellaat ar barradoù-avel, an tan pe c'hoazh ar c'horriganed. Ouzhpenn ar c'hroezigoù a veze ivez, bizhier a veze gwisket aveit hañvaliñ doc'h Bríd, an dra-se dougenet get paotred togoù kolo (Brídéog a veze graet anezhe).